Eivind Nævdal-Bolstad

Eivind Nævdal-Bolstad (født 1987) er en norsk politiker (H). Fra 4. april 2025 er han byråd for byutvikling i Bergen. Fra 30. oktober 2023 til 27. mai 2024 var han byråd for finans i byrådet til Christine B. Meyer i Bergen.

Han har vært innvalgt i Bergen bystyre siden 2019, og satt som leder av utvalg for finans, kultur og næring fra 2022 og frem til han ble byråd. Fra 2021 til 2023 var han leder av Bergen Høyre. 27. mai 2024 ble det kunngjort at han ville gå av som byråd etter å ha utnevnt styremedlemmer til Bergen Havn og Fløibanen AS uten å fremme dem internt i byrådet.

Nævdal-Bolstad var medlem av både AUF og Unge Venstre før han til slutt valgte Unge Høyre. Han har vært leder i Ungdommens fylkesutvalg i Hordaland, aktiv i Fotballforbundet, 2. nestleder Hordaland Unge Høyre 2006–2007, styremedlem i Odda Høyre 2006–2011 samt 2. nestleder i Hordaland Høyre i 2010.

Nævdal-Bolstad var medlem av Hordaland fylkesting og nestleder i opplærings- og helseutvalg i Hordaland i 2007–2010. I perioden 2009–2013 var Nævdal-Bolstad 1. vararepresentant til Stortinget fra Hordaland, og møtte i 172 dager på Stortinget. Mellom 2011 og 2013 var han gruppeleder og varaordfører i Volda kommune.

Han har studiekompetanse fra Bergen Handelsgymnasium fra 2006 og bachelorgrad i PR, kommunikasjon og media fra Høgskolen i Volda fra 2013. Nævdal-Bolstad var i førstegangstjeneste i Sjøforsvaret, landstillitsvalgt og pressetalsmann for de vernepliktige soldatene i Forsvaret 2007–2008 og befal i Sjøforsvaret 2009–2010. Mellom 2011 og 2014 var han styreleder i Studentsamskipnaden for Sunnmøre.

Nævdal-Bolstad ble i 2013 ansatt som PR-rådgiver i Geelmuyden.Kiese. Fra 2014 til 2022 var han kommunikasjonssjef i Mowi.

 Referanser 

 Eksterne lenker 


Kategori:Byråder i Bergen
Kategori:Høyre-politikere i Møre og Romsdal
Kategori:Høyre-politikere i Hordaland
Kategori:Vararepresentanter til Stortinget
Kategori:Lokalpolitikere i Volda
Kategori:Tillitsvalgte i Unge Høyre
Kategori:Personer tilknyttet Geelmuyden.Kiese
Kategori:Personer fra Odda kommune
Kategori:Alumni fra Høgskolen i Volda